laion/Wikipedia-Exotic huggingface dataset:
გურგენ IV

გურგენ IV (გ. 14 თებერვალი, 941) — ბაგრატიონთა კლარჯეთის შტოს წარმომადგენელი, ადარნასე II-ის ძე, ერისთავთერისთავი (918-941). ერისთავთერისთავობა მიიღო მისი ბიძის აშოტ კუხის გარდაცვალების შემდეგ. ისტორიკოსი სუმბატ დავითის ძე მას მოიხსენიებს როგორც დიდ ერისთავთერისთავსა და მაგისტროსს. გიორგი მერჩულის (X ს.) სიტყვით, გურგენი იყო „დიდი ხელმწიფე ფრიადთა ნათესავთაჲ“, ხოლო სომეხი ისტორიკოსი იოანე დრასხანაკერტცი მას უწოდებდა „ქართველთა დიდ მთავარს“. გურგენი (გუარამი) ებრძოდა თავის სიმამრს აშოტს (გ. 939), რომელსაც წაართვა არტანუჯის ციხე და რათა განემტკიცებინა საკუთარი მდგომარეობა, ის ბიზანტიელებს გადასცა. ამან ოჯახის ყველა წევრთა უკმაყოფილება გაოიწვია. ერთ-ერთი უძლიერესი და უმთავრესი ციხის იმპერიის ხელში გადასვლა დიდი მარცხი იქნებოდა ბაგრატიონებისთვის და ამიტომ მათ ერთხმად განაცხადეს, თუ იმპერატორი ხელს არ აიღებდა არტანუჯის ციხეზე, ისინი ყველანი უარს იტყოდნენ მისდამი მორჩილებაზე, გადავიდოდნენ არაბთა მხარეზე და მათთან ერთად გაილაშქრებდნენ მასზე. იმპერატორი იძულებული იყო უკან დაეხია. დაახლ. 921 წელს გურგენმა უშედეგოდ სცადა სომეხი ბაგრატუნებისთვის სამშვილდე წაერთმია. ის ასევე ჩარეული აფხაზთა სამეფოს ტახტისათვის ბრძოლაში, რომელიც კონსტანტინე III აფხაზთა მეფის გარდაცვალების შემდეგ მის შვილებს — გიორგისა და ბაგრატს შორის მიმდინარეობდა (ეს უკანასკნელი გურგენის სიძე იყო). გურგენ IV-მ დაასრულა ხანძთის ახალი ეკლესიის მშენებლობა. ბოგვერაძე ა., ქართული საბჭოთა ენციკლოპედია, ტ. 3, თბ., 1978. — გვ. 312. ბოგვერაძე ა., ენციკლოპედია „საქართველო“, ტ. 2, თბ., 2012. — გვ. 211. მ. ლორთქიფანიძე, ო. ჯაფარიძე, დ. მუსხელიშვილი, რ. მეტრეველი (2012). საქართველოს ისტორია ოთხ ტომად, ტ. II — საქართველო IV საუკუნიდან XIII საუკუნემდე. თბილისი: პალიტრა L. ISBN 978-9941-19-585-3.  ↑ 1.0 1.1 საქართველოს ისტორია, ტ. II 2012, გვ. 213
სადა ვეშაპისებრნი

სადა ვეშაპისებრნი (ლათ. Balaenidae) — ძუძუმწოვრების ოჯახი ვეშაპისნაირთა რიგისა. მათი სხეულის სიგრძე 5-21 მ აღწევს, აქვთ სადა, უნაოჭო მუცელი (აქედანაა სახელწოდებაც), მკერდის მოკლე და ფართო ფარფლები. ვეშაპის ულვაშის ფირფიტები გრძელი (2-4,5 მ), ვიწრო და ელასტიკურია. სადა ვეშაპისებრნი აერთიანებს 3 გვარს, თითოეულში თითო სახეობაა: ჯუჯა ვეშაპი (სამხრეთ ნახევარსფეროს ზომიერ და ცივ წყლებში), გრენლანდიური ვეშაპი (ჩრდილოეთ ყინულოვან ოკეანეში) და სამხრეთული ვეშაპი (ორივე ნახევარსფეროს ცივ და ზომიერ ზღვებში). მცირერიცხოვანია. იკვებებიან ზოოპლანქტონით. ცურავენ ნელა, წყალში ღრმად არ ჩადიან. სადა ვეშაპისებრნზე ნადირობა 1946 წლიდან აკრძალულია. ქართული საბჭოთა ენციკლოპედია, ტ. 8, თბ., 1984. — გვ. 620.
სადაფი

სადაფი — ორსაგდულიანებისა და მუცელფეხიანების ნიჟარის შიგა შრე, რომელსაც გამოყოფს მანტია. სადაფი შედგება არაგონიტის (კალციუმის კარბონატის სახეობა) თხელი ფირფიტებისაგან, რომლებიც ნიჟარის ზედაპირის პარალელურადაა განლაგებული. არსებობს სადაფის ზღვისა და მტკნარი წყლის სახესხვაობები, რომლებსაც სხვადასხვა მოლუსკის ნიჟარიდან იღებენ. სადაფისგან აკეთებენ სამკაულებს, ღილებს და სხვა ნივთებს. მისი განსაკუთრებული სახესხვაობაა მარგალიტი. ქართული საბჭოთა ენციკლოპედია, ტ. 8, თბ., 1984. — გვ. 620. შეგიძლიათ იხილოთ მედიაფაილები თემაზე „სადაფი“ ვიკისაწყობში.
სადახლოს არხი

სადახლოს არხი — სარწყავი არხი აღმოსავლეთ საქართველოში, ქვემო ქართლის ვაკეზე. საზრდოობს მდინარე დებედის წყლით. სათავეს იღებს სოფელ სადახლოს ზემოთ დაახლოებით 3 კმ-ზე. მაგისტრალური არხის სიგრძეა 10,2 კმ; მაქსიმალური გამტარუნარიანობა — 1,0 მ³/წმ. რწყავს მარნეულის მუნიციპალიტეტის მიწებს (1210 ჰა). ექსპლუატაციაშია 1930 წლიდან. გვახარია ვ., ქართული საბჭოთა ენციკლოპედია, ტ. 8, თბ., 1984. — გვ. 620.
გურგენი (ქართლის მეფე)

გურგენი — ქართლის (იბერიის) მეფე VI საუკუნის 20-იან წლებში. მოხსენიებული ჰყავს VI საუკუნის ბიზანტიელ ისტორიკოსს პროკოპი კესარიელს. ქართულ ისტორიულ წყაროებში არ იხსენიება. 523 წელს გურგენი მეთაურობდა ქართლის აჯანყებას ირანის წინააღმდეგ. აჯანყების დამარცხების შემდეგ მან თავისი ოჯახითა და მომხრე აზნაურებით ბიზანტიას შეაფარა თავი. პროკოპი კესარიელის ცნობით, იმავე ირანელებმა ქართლში მეფობა გააუქმეს, მაგრამ სხვა ბიზანტიის წყაროებით ირკვევა, რომ გურგენი არ ყოფილა ქართლის უკანასკნელი მეფე და ერთხანს მის შემდეგაც გრძელდებოდა მეფობა. ბოგვერაძე ა., ენციკლოპედია „საქართველო“, ტ. 2, თბ., 2012. — გვ. 211. გურგენი (ქართლის მეფე) — საქართველოს ბიოგრაფიული ლექსიკონი
სადგინი

სადგინი — ცხენების დოღი, მიცვალებულის წლისთავზე თუშეთში. მართავდნენ დიდ ქელეხს. გარდაცვლილის ნიშანზე (ტანსაცმელი, იარაღი) მხედრები იწყებდნენ დატირებას, დალაობას. შემდეგ მოდალავენი ბაირაღით ხელში მიემართებოდნენ ბიძების (დედისძმების) სოფელში, სადაც განმეორებით ასრულებდნენ ყველა წესს. მხედრების სოფელში მობრუნების შემდეგ იმართებოდა სადგინი. მასში მონაწილეობდა მთელი სოფელი და სხვა სოფლიდან მოსული ნათესავ-მოკეთეები. სადოღედ ცხენს საგანგებოდ წვრთნიდნენ და არ ამუშავებდნენ. მებაირაღე იღებდა მიცვალებულის ნიშანზე დასვენებულ ბაირაღს, ჭენებით მიჰქონდა განსაზღვრულ ადგილზე და ასობდა მიწაში. ბაირაღთან იდგა მეთვალყურე, რომელიც დაწინაურებულ მხედრებს ჯილდოს ურიგებდა: მოწინავე ცხენოსანს — ალამს, მეორეს — ჩითას, მესამეს — წინდას, მეოთხეს ქუროს (ხელთათმანს), მეხუთეს — სათამბაქო ქისას. დანარჩენებს კი „ცხენჯამაგირში“ ეძლეოდათ ერთი თოხლი ყოველ 5 მხედარზე. სადგინის მერე იმართებოდა პურობა. მაკალათია ს., თუშეთი, ტფ., 1933; მაკალათია მ., ქართული საბჭოთა ენციკლოპედია, ტ. 8, თბ., 1984. — გვ. 621.
სადგისნისკარტა

სადგისნისკარტა (Recurvirostra) — ფრინველთა გვარი მეჭვავიასნაირთა რიგისა. შებუმბლულია თეთრ-შავად. აქვთ გრძელი, ბოლოში აღუნული სადგისის ფორმის ნისკარტი. გავრცელებულია ევროპაში, აზიაში, აფრიკაში, ამერიკასა და ავსტრალიაში. მოიცავს 4 სახეობას. ბინადრობს ზღვისა და მლაშე ტბისპირა დაჭაობებულ, ვაკე ადგილებში. ცხოვრობს კოლონიებად, ან წყვილებად. დებს 3-4 კვერცხს. ინკუბაცია გრძელდება 22-24 დღე-ღამე. იკვებება მცირე კიბოსნაირებით, მოლუსკებით, წყლის მწერებით. საქართველოში მეტად იშვიათად გვხვდება მიმოფრენისას. ჟორდანია რ., ქართული საბჭოთა ენციკლოპედია, ტ. 8, თბ., 1984. — გვ. 621.
სადედე (მეფუტკრეობაში)

სადედე (მეფუტკრეობაში), დედა ფუტკრის გამოსაზრდელი უჯრედი. სადედე შეიძლება იყოს სანაყარე ან გაჭირვების. სანაყარე სადედეების ფუტკრები სხვადასხვა რაოდენობით აშენებენ ფიჭების პერიფერიულ უბნებში ოჯახის ნაყრიანობის ინსტინქტის გაღვიძების შემდეგ. გაჭირვების სადედეებს (1-5 ცალი) აშნებენ ბუდის ცენტრალურ უბანში. სანაყარე სადედეების მოცულობაა 0,8-0,9 სმ3. უღალო პერიოდებში აშნებული სადედეების მოცულობა ბევრად ნაკლებია. ხიდეშელი ა., ქსე, ტ. 8, გვ. 621, თბ., 1984
სადედე (მემცენარეობაში)

სადედე (მემცენარეობაში) — ნარგაობა, სადაც გამოჰყავთ მრავალწლოვან მცენარეთა (ვაზი, ხეხილი) საძირე და სანამყენე მასალა. ხეხილის სარგავი მასალის გამოსაყვანად, ვეგეტატიური გამრავლებისათვის, აშენებენ საძირეთა სადედეს, ხოლო კალმების, ამონაყრებისა და თესლის დასამზადებლად — სადედე ბაღსა და საკენკრეს. მევენახეობაში, ფილოქსერაგამძლე ვაზის საძირის სადედეში, იყენებენ თავიან ფორმას საყრდენად ხმარობენ ვერტიკალურ ან დაბალ ჰორიზონტალურ შპალერს. სანამყენეს სადედეში დასამყნობი საკვირტე მასალის დამზადება ხდება მყნობის წინ. სადედეში საჭიროა ნიადაგის პერიოდული გაფხვიერება, სარეველების მოსპობა, სასუქების შეტანა, მორწყვა და ა. შ. საქართველოში შემუშავებულია სადედეში მცენარეთა აღზრდა-ფორმირების ახალი წესები, რომლებიც ფართოდაა დანერგილი წარმოებაში. რამიშვილი რ., ქართული საბჭოთა ენციკლოპედია, ტ. 8, თბ., 1984. — გვ. 621.
ოლივერ უილიამსონი

ოლივერ უილიამსონი (ინგლ. Oliver E. Williamson; დ. 27 სექტემბერი, 1932, სუპერიორი, უისკონსინი — გ. 21 მაისი, 2020) — ამერიკელი ეკონომისტი, ნეოინსტიტუციონალიზმის წარმომადგენელი; მასაჩუსეტსის ტექნოლოგიის ინსტიტუტის ბაკალავრი (1955), სტენფორდის უნივერსიტეტის მაგისტრი (1960), კარნეგი-მელონის უნივერსიტეტის დოქტორი (1963). მუშაობდა პენსილვანიისა (1965–1983) და იელის უნივერსიტეტებში (1983–1988). 1988 წლიდან კალიფორნიის უნივერსიტეტის პროფესორია (ბერკლის კამპუსი). 2004 წელს გახდა რექტენვალდის პრემიის ლაურეატი, ხოლო 2009 წელს — ნობელის პრემიის ლაურეატი ეკონომიკის დარგში. 2007 წლიდან ამერიკის ეკონომიკური ასოციაციის საპატიო წევრია. ოლივერ უილიამსონი დაარქივებული 2003-04-21 საიტზე Wayback Machine. — კალიფორნიის უნივერსიტეტის საიტი ოლივერ უილიამსონის ნაშრომები დაარქივებული 2016-03-06 საიტზე Wayback Machine. ↑ Nolen J. L. Encyclopædia Britannica <a href="https://wikidata.org/wiki/Track:Q5375741"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Deutsche Nationalbibliothek Record #124179045 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 5.0 5.1 https://newsroom.haas.berkeley.edu/nobel-laureate-oliver-williamson-dies-at-87/ ↑ 6.0 6.1 Nobel laureate Oliver Williamson, pioneer of organizational economics, dies at 87 ↑ LIBRIS — 2009. <a href="https://wikidata.org/wiki/Track:Q1798125"></a> ↑ 8.0 8.1 8.2 Czech National Authority Database <a href="https://wikidata.org/wiki/Track:Q13550863"></a> ↑ 9.0 9.1 https://www.econometricsociety.org/society/organization-and-governance/fellows/memoriam ↑ The Sveriges Riksbank Prize in Economic Sciences in Memory of Alfred Nobel 2009 — ნობელის ფონდი. <a href="https://wikidata.org/wiki/Track:Q1781959"></a> ↑ Preisträger des Weltwirtschaftlichen Preises 2016 verkündet — Kiel Institute for the World Economy. <a href="https://wikidata.org/wiki/Track:Q1665030"></a> ↑ https://www.ifw-kiel.de/de/institut/veranstaltungen/preisverleihungen/weltwirtschaftlicher-preis/ ↑ Award winners — Rajk László College for Advanced Studies. <a href="https://wikidata.org/wiki/Track:Q939010"></a> ↑ Acto de Investidura como Doctor “Honoris Causa” del Excm. Sr. Dr. Oliver Eaton Williamson — ვალენსიის უნივერსიტეტი. <a href="https://wikidata.org/wiki/Track:Q383568"></a> ↑ https://clarivate.com/citation-laureates ↑ https://books.google.fr/books?id=wfz-EAAAQBAJ&pg=PT90 ↑ 17.0 17.1 17.2 17.3 17.4 Mathematics Genealogy Project — 1997. <a href="https://wikidata.org/wiki/Track:Q829984"></a>
სადიაცო

სადიაცო, ჩოფა, ჩოფის ძველნი — ხევსური ქალის კვართისებურიკაბა. კერავდნენ ადგილობრივი მოქსოვილი შალისაგან („ტოლი“). ნაჭერს ორად მოკეცავდნენ და ბეჭებში გადაუჭრელად მიიღებდნენ ორ კალთას. თუ ნაჭერი ვიწროგანიანი იყო, კალთებს გვერდებში ირიბად აჭრილ ნაჭერს („აზღოტი“ ) ჩააკერებდნენ. მხრებთან სწორად მიადგამდნენ გრძელ „საფლებს“. საკისრებს შიგნით გამოაკერებდნენ მაღალ და დასარჩულებულ საყელოს. სადიაცოს მუხლებს ქვემოთ „ქოქომონი“ ებმოდა. სადიაცოები ერთმანეთისაგან გამოირჩეოდა წინა კალთისა და „ქოქომონის“ მიხედვით. იცოდნენ „გლუ“ და „კალთამოკერებული“. ამ უკანასკნელს ზოგჯერ „თიკვჩოფივ“ ერქვა. პირველისაგან განსხვავებით მას „ფარაგს“ ქვემოთ ერთიანი კალთის სანაცვლოდ ორი ფერადი ოთხკუთხედისაგან შედგენილი კალთა უკეთდებოდა. სადიაცოს საყელო, სახელოები, კალთის ბოლოები და ზურგი საგანგებოდ იყო მორთული გეომეტრიული ფორმის ნაქარგით და ვერცხლის სამკაულებით. განსაკუთრებული ყურადღება ექცეოდა შუა ნაწილის — „ფარაგის“ მორთვა-შემკობას, სადიაცოზე იკეთებდნენ ნაქსოვ ბრტყელ სარტყელს. ბეზარაშვილი ც., ქალის სამოსელი აღმოსავლეთ საქართველოს მთიანეთში, თბ., 1974; ბეზარაშვილი ც., ქართული საბჭოთა ენციკლოპედია, ტ. 8, თბ., 1984. — გვ. 622.
ირლანდიის ეროვნული განმათავისუფლებელი არმია

ირლანდიის ეროვნული განმათავისუფლებელი არმია (ირლანდ.: Arm Saoirse Náisiúnta na hÉireann, აკრ. INLA), ირლანდიის რესპუბლიკური სოციალისტური შეიარაღებული დაჯგუფება, რომელიც 1974 წლის 8 დეკემბერს შეიქმნა. მისი მიზანი ჩრდილოეთ ირლანდიის გაერთიანებული სამეფოდან გამოყოფა და გაერთიანებული ირლანდიის შექმნაა. მისი მთავარი სამიზნე იყო გაერთიანებული სამეფოს უშიშროების ძალები და ლოიალისტი შეიარაღებული ძალები (რომლებიც ეწინააღმდეგებოდნენ ირლანდიის გაერთიანებას). იზიარებდა რა მარქსისტულ იდეოლოგიას მის პოლიტიკურ ფრთასთან, ირლანდიის რესპუბლიკურ სოციალისტურ პარტიასთან, დაჯგუფებამ გავლენის პიკს 1970-იანი წლების ბოლოსა და 1980-იანი წლების დასაწყისში მიაღწია. არსებობის ადრეულ წლებში ის ცნობილი იყო სახელითი "სახალო განმათავისუფლებელი არმია". 24-წლიანი კამპანიის შემდეგ იეგა-მ 1998 წლის 22 აგვისტოს ზავი გამოაცხადა. 1999 წლის აგვისტოში მან გამოაცხადა, რომ "არ არის პოლიტიკური და მორალური არგუმენტი კამპანიის განახლების გასამართლებლად". 2009 წლის ოქტომბერში იეგა-მ ფორმალურად დაადასტურა, რომ პოლიტიკურ მიზნებს მხოლოდ მშვიდობიანი გზებით მიღწევას ეცდებოდა. იეგა არალეგალური ორგანიზაციაა, როგორც გაერთიანებულ სამეფოში, ისე ირლანდიის რესპუბლიკაში.
სამოსელი პირველი

სამოსელი პირველი — გურამ დოჩანაშვილის რომანი, რომელიც გამოიცა 1975 წელს. „სამოსელი პირველის“ სიუჟეტი თავგადასავლის მაძიებელი ჭაბუკის დომენიკოს ტიპური ამბავია, რომელზეც დიდად იმოქმედა იდუმალებით მოცული კაცის — ლტოლვილის ნაამბობმა. დომენიკო ტოვებს მშობლიურ სახლ-კარს, მამას და მიდის „ლამაზ ქალაქში“. თანდათან მრავალ ადამიანთან ურთიერთობისას, იგი მიხვდება, თუ რა არის მეგობრობა, სიყვარული, სიკეთე, ბოროტება, გულწფელობა, პატიოსნება. დომენიკო - მგზავრი გვეგვე - დომენიკოს ძმა მამა - სოფლის გამგებელი ბიბო - პირველი ყმა კოჭლი - მეორე ყმა ნანდუ რესა რესას შავოსანი დედა დიდი სევდიანი გლეხი ტულიო - დროსმტარებელი ცილიო - მექალთანე ედმონდო - ამხანაგთმაძიებელი ანტონიო - უწყინარი მღებავი ვინსენტე - ანტონიოს სიძე ჯუზეპე - დებოშის ამტეხი დინო ალექსანდრო - გიჟად წოდებული კეთილი კაცი არტურო - ხარბი მასპინძელი ეულალაია - არტუროს მეუღლე ჯანჯაკომო - არტუროს შვილი სივილლა - არტუროს მოხუცი დედა არტუროს ნათესავი ჯულია გრაციაზა მატირელლი როზინა სილვია ანა მარია კონჩეტინა მამიდა არიადნა ვასკო (არ ჩნდება ნაწარმოებში) სენიორ ჯულიო - დარბაისელი დუილიო - ლამაზ ქალაქელთა მრჩეველი სერვილიო - დუილიოს ვაჟი, კამორას მივლენილი (არ ჩნდება ნაწარმოებში) მიქელე რინალდო პატრიცია ხელბოხჩიანი ქალი ლაურა - გლახა ქალი ტანგო - გლახა ქალი უკბილო კაცი - მუსიკოსი ტერეზა - ნამდვილი ქალი კუმეო - თაღლითი უგო - ახალგაზრდა გიჟი ლეპოლდინო - ღამის დარაჯი ედმონდო ბეტანკური - დიდი მარშალი ფედერიკო სეზარ - პოლკოვნიკი მიჩინიო - პოლკოვნიკის მარცხენა ხელი არუფა - მარშალის კატა კადიმა - მარშალის პირადი აღმსრულებელი ნავოლე - ზედამხედველი ელიოდორო - კაპრალი ხორხე - გენერალი ციცკა - გამჭრიახი ადმირალი ლამაზი გენერალი რამოს - დამსჯელი რაზმის გენერალი უმბერტო - ჯუჯა ჩიჩიო ესტებან პეპე - აბსოლუტურსმენიანი მერსედეს ბოსტონი - მარშალის თანამეცხედრე სტელლა - პოლკოვნიკის მეუღლე სუზანნა სუზზი პორფირიო - ხნიერთა დასის მეთაური რამირეს კისპეთი არტემიო ვასკეს - დიდვაჭარი პედრო კარდენასი - შემმოწმებელი ალფრედო ევია - გასაიდუმლოებული მექისე გრეგ რიკიო - მხატვარი ნოელ - პროკურორი მასიმო - ჩვიდმეტთამეთაური ეზეკიელ ლუნა - კარის ტენორი რიგორბერტო - პირველი თავზეხელაღებული გავრიელი - მეორე თავზეხელაღებული სკაპრიოზო - მასპინძელი ანისეტო - მოანგარიშე კაეტანო - ღამის დარაჯი ოთო ძია - კამორელთა ექიმი როსა - დილის ქალი ჟაგუნსოები ოთხი სახელოებდაკაპიწებული ჯალათი ელამი კამორელი დემეტრიო მენდეს მასიელი - კონსელეირო, კანუდოსელთა თავკაცი მანუელო კოსტა ზე მორეირა მოხუცი სანტოსი ჟოაო აბადო დონ დიეგო გრეგორიო პაჩეკო - დოლის ჯადოქარი სენობიო ლიოსა - დიდი მჭედელი ყურმოჭრილი ტოგო უთქმელი ძმა ტუგოსი პრუდენსიო - მესამე ძმა მარიამი - ზე მორეირას მეუღლე მანუელა - ჟოაო აბადოს ქალიშვილი ინოსენსიო აველინო როხასი მირცა - მოხუცი სანტოსის მეუღლე მოხუცი სანტოსის ვაჟი ლტოლვილი ალექსანდროს ძმა გვეგვეს მეუღლე მედნეს მასიელი - კონსელეიროს სეხნია და გვარის უკანასკნელი წარმომადგენელი ზეზუხბაია და სხვა ჯამბაზები ორი ქართველი მოგზაური - ჰაინრიხი და დრაგომირო 7 სხვადასხვანაირად ჩაცმულ-დახურული ქალი ბალახისფერი კაცი „სამოსელი პირველი“-ს მოყვარულთა გვერდი Facebook-ზე „სამოსელი პირველი“ Goodreads-ზე
ბარტ რეინოლდსი

ბარტონ (ბადი) ლეონ რეინოლდს უმცროსი (ინგლ. Burton (Buddy) Leon Reynolds Jr.; დ. 11 თებერვალი, 1936, ლენსინგი, მიჩიგანი, აშშ — გ. 6 სექტემბერი, 2018, ჯუპიტერი, ფლორიდა, აშშ) — ამერიკელი მსახიობი. ერთ-ერთი ყველაზე წარმატებული და ყველაზე მაღალანაზღაურებადი ვარსკვლავი ჰოლივუდში 1970-იანი წლების ბოლოს. ორი ოქროს გლობუსის (1992, 1998) და ემის ჯილდოს (1991) მფლობელი. მისი დასამახსოვრებელი როლებია: ლევის მედლოკი განთავისუფლებაში, პოლ კრივი ყველაზე გრძელ ეზოში, მწვრთნელი ნეით სცარბოროუ ყველაზე გრძელი ეზოს 2005 წლის რიმეიქში, ბო „ბანდიტი“ დარვილი სმოტი და ბანდიტში, ჯ.ჯ მაკკლარი The Cannonball Run-ში, ჩარლი ბარკინის ხმა ყველა ძალი მიდის სამოთხეში და ჯან ჰორნერი Boogie Nights-ში. ბარტონ ლეონ რეინოლდს უმცროსი დაიბადა 1936 წლის 11 თებერვალს ჰარიეტ ფერნეტ „ფერნ“ (ინგლ. Harriet Fernette "Fern", ქალიშვილობაში მილერი — ინგლ. Miller) და ბარტონ მაილო რეინოლდსის (ინგლ. Burton Milo Reynolds sr.) ოჯახში. ვიკისაწყობში არის გვერდი თემაზე: ბარტ რეინოლდსი ბარტ რეინოლდსი კინოფილმების ინტერნეტ-მონაცემთა ბაზაში Burt Reynolds — Find a Grave-ზე ↑ Burton Reynolds, Father Of Actor. Sun-Sentinel
გერი ბიუზი

გერი ბიუზი (ინგლ. William Gareth Jacob „Gary“ Busey; დ. 29 ივნისი, 1944) — ამერიკელი კინომსახიობი. განთქმულია მისი როლებისთვის ფილმებში: „ზაფრა და გულისრევა ლას-ვეგასში“, „The Buddy Holly Story“, „Big Wednesday“, „სასიკვდილო იარაღი“, „Point Break“, „ფირმა“, „Surviving the Game“, „Predator 2“, „Black Sheep“, „Rookie of the Year“, „Drop Zone“ და Under Siege. გერი ბიუზი დაიბადა ბეითაუნში, ტეხასში. დედა — სადი ვირჯინია, დიასახლისი ხოლო მამა — ლოიდ ბიუზი — კონსტრუქციის დიზაინის მენეჯერი. მან დაამთავრა ნათან ჰეილის უმაღლესი სკოლა ტულსაში, ოკლაჰომა. ვიკისაწყობში არის გვერდი თემაზე: გერი ბიუზი გერი ბიუზი კინოფილმების ინტერნეტ-მონაცემთა ბაზაში
საკანი №5

საკანი №5 — სატელევიზიო პროექტი, საპროტესტო აქციის არასტანდარტული ფორმით. შოუს მთავარი გმირი იყო მსახიობი და მუსიკოსი გიორგი გაჩეჩილაძე (უცნობი). მან საკუთარი სურვილით აღიკვეთა თავისუფლება და დაიწყო ცხოვრება ციხის იმპროვიზებულ საკანში. მისი რეჟიმი ისეთივე იყო, როგორიც რეალური პატიმრის. შოუს წესების მიხედვით პატიმარს ჰქონდა პაემნის უფლება. გარდა ამისა, საკანში შესვლა, საკუთარი პროტესტის ამგვარი ფორმით გამოხატვა და პატიმრის სტატუსით რამდენიმე დღე ცხოვრება შეეძლო სხვა ცნობილ პიროვნებებსაც. კვირაში ერთხელ პატიმარი გიორგი გაჩეჩილაძე კითხულობდა SMS შეტყობინებებს, რომლებსაც მას მთელი კვირის განმავლობაში უგზავნიდნენ მაყურებლები. ასევე კვირაში ერთხელ მას საშუალება მიეცა ტელეფონით გასაუბრებოდა მაყურებლებს. გადაცემა გადიოდა ყოველდღე მაესტროს ეთერში 23:00. გადაცემის გვერდი
მაესტრო (ტელეკომპანია)

მაესტრო — ტელეკომპანია საქართველოში. შეიქმნა 1995 წლის თებერვალში. სტუდია „მაესტროს“ გავრცელების არეალი AAGB AGB-ს (დღესდღეობით ერთადერთი კომპანია საქართველოში, რომელიც სატელევიზიო რეიტინგებს იკვლევს) კვლევის მონაცემების მიხედვით, თბილისის მოსახლეობის 50% იყენებს საკაბელო ქსელის მომსახურებას. (დაახლოებით 550000 მაყურებელი). ტელეკომპანია მაესტროს საიტი ↑ „"მაესტროს" ახალი გენერალური დირექტორი ჰყავს“. ნიუსი, რუბრიკა საზოგადოება. საინფორმაციო სააგენტო ინტერპრესნიუსი. 2011-01-10. ციტირების თარიღი: 2011-01-10. |publisher=-ში არის გარე ბმული (დახმარება)
ბედან II დადიანი

ბედან (ბედიან) ჯუანშერის ძე დადიანი — ოდიშის ერისთავი XIII საუკუნის შუა წლებში. მხარში ედგა ცენტრალურ ხელისუფლებას მონღოლთა წინააღმდეგ ბრძოლაში. მონაწილეობდა კოხტასთავის შეთქმულებაში. 1259-1261 დავით VI ნარინს ეხმარებოდა მონღოლთა წინააღმდეგ და დასავლეთ საქართველოში მეფის ხელისუფლების განმტკიცებისათვის ბრძოლებში. ჰქონდა სამეფო კარის მანდატურთუხუცესის ტიტული. ამ წოდებით მოხსენიებულია ის მარტვილისა და ხობის ხატების წარწერებში. ამავე წყაროთი ცნობილია დადიანის ოჯახობა — მეუღლე, ხუაშაქ ბეგა ქართლის ერისთავის ქალიშვილი და შვილები: გიორგი (სავარაუდოდ გიორგი I დადიანი), ივანე და ერაშაჰრი. ზოგიერთი მკვლევარი ბედან დადიანს „ჟამთააღმწერელის“ ცოტნე დადიანთან, ჯუანშერს ხობის ფრესკაზე გამოსახულ შერგილ დადიანთან (ცოტნეს მამა), ხოლო სახელ „ბედანს“ დადიანთა ზედწოდება „ბედიანთან“ აიგივებს („ქართლის ცხოვრების“ 2008 წლის აკადემიური გამოცემის ძირითად ტექსტში „ბედანი“ ჩანაცვლებულია „ბედიანით“). ბერაძე თ., ოდიშის პოლიტიკური გეოგრაფიიდან, «საქართველოს ისტორიული გეოგრაფიის კრებული», 1967, ტ. 3; ბერძენიშვილი ნ., ერთი ისტორიულ-გეოგრაფიული მოვლენის გამო, მის წგნ.: საქართველოს ისტორიის საკითხები, წგნ. 1, თბ., 1964; ინგოროყვა პ., რუსთაველიანას ეპილოგი, თხზ. კრ., ტ. 1, თბ., 1963; სოსელია ო., სამეგრელოს სამთავროს წარმოშობის თარიღისათვის, «მიმომხილველი», 1951, ტ. 2; ჯავახიშვილი ივ., ქართველი ერის ისტორია, წგნ. 3, თბ., 1966; მეტრეველი, რ. (რედ.), ქართლის ცხოვრება. თბ., 2008. ბერაძე თ., ქართული საბჭოთა ენციკლოპედია, ტ. 3, თბ., 1978. — გვ. 329.
თენგიზ წოწონავა

თენგიზ წოწონავა — ქართველი მწერალი, ლიტერატურათმცოდნე, სხვადასხვა დროს მუშაობდა საშუალო და უმაღლესი სკოლების პედაგოგად, გამომცემლობისა და პერიოდული პრესის რედაქტორად. არის პირველი საავტორო გამომცემლობის დამფუძნებელი. გამოქვეყნებული აქვს გამოკვლევები და სტატიები შუა საუკუნეების იდეოლოგიური და ესთეტიკური აზროვნების, ისტორიის, რელიგიისა და მითოლოგიის, მეოცე საუკუნის ბოლო მეოთხედში მიმდინარე ლიტერატურულიპროცესის საკითხებზე, თანამედროვე ქართველი მწერლების შემოქმედებაზე. გამოცემული აქვს ლიტერატურული, ისტორიულ–მხატვრული და შემეცნებითი ხასიათის კრებულები: "ხილული და უხილავი", "საბავშვო ისტორია", "აბუსერისძე ტბელი. ცხოვრება და მოღვაწეობა", "საქართველოს ისტორია", "რას გვიამბობს ბიბლია", "რას გვიამბობს ქართული აგიოგრაფიული მწერლობა" და სხვა. თენგიზ წოწონავა, ლიტერატურული ნაწარმოებები სკოლაში XI, თენგიზ წოწონავას საავტორო გამომცემლობა, 2008.
ბედან I დადიანი

ბედან (ბედიან) დადიანი — ოდიშის ერისთავი XII საუკუნის უკანასკნელ მეოთხედსა და XIII საუკუნის დასაწყისში. მონაწილეობდა გიორგი რუსის გასამეფებლად დიდგვარიანთა მიერ მოწყობილ აჯანყებაში. ჰყავდა ძე გიორგი დადიანი. ბერაძე თ., ოდიშის პოლიტიკური გეოგრაფიიდან, «საქართველოს ისტორიული გეოგრაფიის კრებული», 1967, ტ. 3; ბერძენიშვილი ნ., ერთი ისტორიულ-გეოგრაფიული მოვლენის გამო, მის წგნ.: საქართველოს ისტორიის საკითხები, წგნ. 1, თბ., 1964; ინგოროყვა პ., რუსთაველიანას ეპილოგი, თხზ. კრ., ტ. 1, თბ., 1963; სოსელია ო., სამეგრელოს სამთავროს წარმოშობის თარიღისათვის, «მიმომხილველი», 1951, ტ. 2; ჯავახიშვილი ივ., ქართველი ერის ისტორია, წგნ. 3, თბ., 1966; ქართული საბჭოთა ენციკლოპედია, ტ. 3, თბ., 1978. — გვ. 329.
ჯეიმზ ვუდსი

ჯეიმზ ვუდსი (ინგლ. James Howard Woods; დ. 18 აპრილი, 1947) — ამერიკელი კინო, სატელევიზიო და თეატრის მსახიობი და კომიკოსი. ვუდსი განთქუმილია როლებით ფილმებში: ერთხელ ამერიკაში, მისისიპის აჩრილები, სალვადორი და კაზინო. ვუდსი დაიბადა ვერნალში, იუტა. მისი მამა, გეი პეიტორ ვუდსი იყო არმიის ოფიცერი, რომელიც 1960 წელს გარდაიცვალა. დედამისი მეუღლის გარდაცვალების შემდეგ მეორედ დაქორწინდა ტომას დიქსონთან. ვუდსი გაიზარდა ვარვიკში, როდ-აილენდი და აქვე დაამთავრა პილგრიმის უმაღლესი სასწავლებელი. ჯეიმზ ვუდსი კინოფილმების ინტერნეტ-მონაცემთა ბაზაში ჯეიმზ ვუდსი — ბროდვეის ინტერნეტ მონაცემთა ბაზაში (IBDb) (ინგლისური)
ვარდან დადიანი

ვარდან დადიანი — საქართველოს დიდგვაროვანი ფეოდალი XII საუკუნის II ნახევარში. თამარ მეფის კარზე ეჭირა ჯერ ჩუხჩარხის თანამდებობდა, შემდეგ მსახურთუხუცესობა. დადიანმა აქტიური მონაწილეობა მიიღო გიორგი რუსის გასამეფებლად დიდგვაროვანთა მიერ მოწყობილ აჯანყებაში. მისი თაოსნობით გამოიყვანეს გიორგი ტაოდან დასავლეთ საქართველოში და მეფედ აკურთხეს. აჯანყების დამარცხების შემდეგ დადიანმა დაკარგა მსახურთუხუცესობა და ჩამოშორდა აქტიურ პოლიტიკურ ცხოვრებას. ბერაძე თ., ოდიშის პოლიტიკური გეოგრაფიიდან, «საქართველოს ისტორიული გეოგრაფიის კრებული», 1967, ტ. 3; ბერძენიშვილი ნ., ერთი ისტორიულ-გეოგრაფიული მოვლენის გამო, მის წგნ.: საქართველოს ისტორიის საკითხები, წგნ. 1, თბ., 1964; ინგოროყვა პ., რუსთაველიანას ეპილოგი, თხზ. კრ., ტ. 1, თბ., 1963; სოსელია ო., სამეგრელოს სამთავროს წარმოშობის თარიღისათვის, «მიმომხილველი», 1951, ტ. 2; ჯავახიშვილი ივ., ქართველი ერის ისტორია, წგნ. 3, თბ., 1966; ბერაძე თ., ქართული საბჭოთა ენციკლოპედია, ტ. 3, თბ., 1978. — გვ. 329.
პიტერ ფონდა

პიტერ ფორდა (ინგლ. Peter Henry Fonda; დ. 23 თებერვალი, 1940 — გ. 16 აგვისტო, 2019 , ლოს-ანჯელესი, კალიფორნია) — ამერიკელი მსახიობი. იგი არის ჰენრი ფონდას შვილი და ჯეინ ფონდას ძმა, ბრიჯიტისა და ჯასტინის მამა. ფონდა დაიბადა ნიუ-იორკში. თავდაპირველად მან მსახიობობის სწავლდა დაიწყო ომაჰაში, ნებრასკაში, მამამისის სახლში. ამის შემდეგ იგი შეუერთდა ომაჰის სახალხო დრამატულ თეატრს, სადაც ბევრმა ცნობილმა მსახიობმა (მათ შორის მისმა მამამ და მარლონ ბრანდომ) იპოვა თავიანთი კარიერა. შეგიძლიათ იხილოთ მედიაფაილები თემაზე „პიტერ ფორდა“ ვიკისაწყობში. პიტერ ფონდა კინოფილმების ინტერნეტ-მონაცემთა ბაზაში პიტერ ფონდა — ბროდვეის ინტერნეტ მონაცემთა ბაზაში (IBDb) (ინგლისური)
მაიკლ მედსენი

მაიკლ სორენ მედსენი (ინგლ. Michael Soren Madsen; დ. 25 სექტემბერი, 1958) — ამერიკელი მსახიობი, პოეტი და ფოტოგრაფი ირანული და დანიური ფესვებით. მიღებული აქვს მთავარი როლები ისეთ ფილმებში, როგორებიცაა „ცოფიანი ძაღლები“, „დონი ბრასკო“ და „მოკალი ბილი“. მედსენი დაიბადა ჩიკაგოში, ილინოისის შტატში. დედამისი, ელაინი — ემის ჯილდოს ლაურეატი სატელევიზიო პროდიუსერი, პოეტი და დრამატურგია, ხოლო მამამისი, კალვინ მადნესი — მეხანძრე. დედამისმა მიატოვა კორპორაციული ბიზნესი სამწერლო კარიერის გასაუმჯობესებლად. მედსენის ბებია და პაპა მამის მხრიდან დანიელები იყვნენ, ხოლო დედამისს ირანული და ამერიკული ფესვები ჰქონდა. მისი და ასევე მსახიობი ვირჯინია მედსენია. მას ასევე ჰყავს უფროსი და შერი. ისინი ცხოვრობენ უისკონსინში. მაიკლ მედსენი კინოფილმების ინტერნეტ-მონაცემთა ბაზაში